Maharaja Rom

Maharaja Rom ialah pemerintah Empayar Rom semasa tempoh kemaharajaan yang bermula sekitar tahun 27 Sebelum Masihi dengan bertakhtanya Gaius Julius Caesar. Orang Rom tidak mempunyai istilah tunggal bagi jawatan tersebut: mereka memanggil maharaja mereka dengan gelaran-gelaran dalam bahasa Latin seperti imperator, augustus, caesar dan princeps, semuanya merujuk kepada jawatan yang sama. Secara amali, Maharaja ialah pemerintah agung Rom dan komander agung Legion Romawi (ketumbukan tentera Rom). Bagaimanapun, secara teorinya, Empayar Rom kekal sebagai sebuah republik (res publica), dan status maharaja hanyalah primus inter pares (yang pertama antara yang setaraf). Fiksyen yang disahkan secara perundangan ini menjadi semakin kehilangan makna apabila para maharaja mengukuhkan kuasa mereka. Bagaimanapun, ia terpelihara sekurang-kurangnya pada tahap majlis-majlis keraian sehingga ke saat-saat akhir Empayar Rom - tahun 476 di Empayar Rom Barat dan 1453 di Empayar Rom Timur (Empayar Byzantine).

 Lihat juga 

Rujukan

 Sumber-sumber 



Pautan luar

Kategori:Maharaja Rom